تورکیه جمهوریتی جمهوررئیسی رجب طیب اردوغان, "بیز اوزی گه ییترلی میز تورکیه م" ناملی یاردم کمپاینی باشلتدی.
اردوغان, تورک ملتی گه قره ته بیرگن بیاناتیده, دنیا نینگ برچه قسم لری نی اوز تاثیری آستی گه آلگن کووید 19 گه قرشی کوره ش دایره سیده آلینگن تدبیر لر دن تاثیرلنگن فقیر عایله لر گه یاردم بیریش مقصدی بیلن "بیز اوزی میز گه ییترلی میز تورکیه م" کمپاینی نی باشلتگن لیک لری نی بیلدیردی.
جمهوررئیس اردوغان, اوشبو کمپاین دایره سیده 7 آی لیک معاشی نی بغیشله گن لیگی نی معلوم قیلدی.
کابینه ییغیلیشی جریانیده وزیر لر نینگ هم اوشبو کمپاین نی قوللب- قوتله گن لیگی نی معلوم قیلگن اردوغان, اینگ کوپ یاردم نی سرمایه دار لر و خیرسیور کیشی لردن کوتیاتگن لیک لری نی ایسله تیب اوتدی.
تورک ملتی نینگ بیر یقه دن باش چیقاریب اوشبو قیین چیلیک نی ییچه دیگن لیگی نی بیلدیرگن اردوغان, باشقه اولکه لر بیلن سالشتیریلگنده, تورکیه نینگ, ساغلیق ساختاری, پرسونل, ادویه و جدی مراقبت بولیم لری جهتی دن یخشی وضعیتده ایکن لیگی نی معلوم قیلدی.
جمهوررئیس اردوغان, تورکیه نینگ غذایی مواد و باشقه ضرورت لر جهتی دن هیچ قنده ی بیر قیین چیلیگی نینگ موجود ایمس لیگی نی ایسله تیب اوتدی.
آلینگن تدبیر لر نینگ 'دولت نینگ ملت نینگ یانیده ایکن لیگی نی کورسه تیاتگن لیگی نی'  بیلدیرگن اردوغان, "هیچ بیر تهدید بیز  نینگ هدفی میز گه نایل بولیشی گه مانع بوله آلمیدی. زیرا بیز تورکیه میز" دییه قید ایتدی.
